**,,Poetai ir daugiaveidis jų Vilnius“**

**Pamokos klausimas:** Ką regime skaitydami lietuvių autorių tekstus Vilniaus tematika?

**TIKSLAS:** dirbant grupėmis atpažinti lietuvių autorių lyrikoje apdainuotas Vilniaus erdves, įamžinti jas nuotraukose, darbą pristatyti klasei.

**PAMOKOS SITUACIJA.**

Pamokos metu naudojami lietuvių autorių poezijos tekstai nukelia į Vilniaus miesto erdves. Mokiniai dirbdami grupėmis pasirinks ir išanalizuos 2-3 lietuvių autorių eilėraščius apie Vilnių. Skaitydami lietuvių kūrėjų eiles, atpažins pasirinktuose eilėraščiuose apdainuotas Vilniaus miesto erdves ir įamžins jas nuotraukose, sukurs foto albumus, iliustruos juos pasirinktų poezijos kūrinių tinkamomis citatomis.

Pamokos turinys paruoštas pagal projekto ,,Atrakink Vilnių“ ciklą.

**Pamokos metu mokiniai lavins:**

-pažinimo kompetenciją: susipažins su įvairių laikotarpių lietuvių autorių poezija Vilniaus tematika;

-kultūrinę kompetenciją: skaitydami, nagrinėdami lietuvių autorių poeziją, lygins ją, aptars tarpusavio sąsajas, atpažins kultūrinius simbolius.

-kūrybiškumo kompetenciją: sukurs Vilniaus miesto vaizdų, atsispindinčių lietuvių autorių poezijoje, foto albumą;

-komunikavimo kompetenciją: tardamiesi ieškos optimalių meninių sprendimų;

-skaitmeninę kompetenciją: ugdys informacinių technologijų raštingumą, kurdami ir montuodami elektroninį foto albumą.

**PAMOKOS VEIKLA:**

1. Mokiniai dirbdami grupėmis pasirinks ir išanalizuos 2-3 lietuvių autorių eilėraščius apie Vilnių.

2. Skaitydami lietuvių kūrėjų eiles, atpažins pasirinktuose eilėraščiuose apdainuotas Vilniaus erdves ir įamžins jas nuotraukose, sukurs foto albumus, atskleis meninio teksto idėją, nuotaiką.

3. Sukurtus kūrybinius darbus iliustruos pasirinktų poezijos kūrinių tinkamomis citatomis. Taip mokiniai argumentuos erdvės pasirinkimą.

4. Atliktus darbus pristatys klasei, komentuos pasirinktus meninius sprendimus, sies juos su kūrinių analize, lygins tų pačių pasirinktų eilėraščių frazių meninius kūrinius.

5. Apibendrindami atliktus ir pristatytus darbus, mokiniai atsakys į refleksijos klausimus.

**ĮVERTINIMAS.** Grupių darbus aptars ir vertins kiti pamokos dalyviai ir mokytojas.

Nuotrauka iš internetinio puslapio https://images.app.goo.gl/Q8TvQnAn9NPjFDCq6